Marcel Ciolacu nu știe că Dacia Spring se fabrică în China: "Important e că e făcută la noi, la Mioveni“.
Social-democrații au inventat Adevărata Vineri Verde. Ciolacu a anunțat că PSD va cumpăra mașini Dacia Spring. Marcel Ciolacu nu știe că Dacia Spring se fabrică în China.
PSD a trecut de la roșul de pe sigla partidului, la Vinerea Verde. Adevărata Vineri Verde, cum i-au zis social-democrații. Zi în care președintele PSD Marcel Ciolacu a mers la birou cu mașina electrică."Azi am venit cu Zoe, am împrumutat-o cu ZOE, o să venim cu Dacia Electrică, o să fie între primele zece. Nu știu exact cât a costat, dar e cea mai ieftină, important e că e făcută la noi, la Mioveni“, a spus Marcel Ciolacu, președintele PSD. E o mică problemă. Dacia Spring, prima mașină electrică a mărcii, e fabricată… în China, nu la Mioveni.